Bi îdîaya 'rêxistine rê pere peydakerdişî' perey Antalya de Mayê Haştîye Fatma Gun, Emîne Tekmenûray, Zekiye Alak, Hulya Ayik, Huzna Goksel, Ayşe Arslan, Valîde Kaplan û Emîne Arslan ameybî destbendkerdene. 8 mayî dima ke îfadeyê înan ameyê girewtene, vera dîyabî.
Rêxistinanê Partîya Çep a Keske û HDPyî yê Antalya derheqê babete de verê Peykerê Attalosî de eşkerayîye daye.
Hemsereka HDPyî ya Antalya Hulya Hasbayî vera destbendkerdişê Mayanê Haştîye nêrazîbîyayîşê xo mojna û vat: ''Bi nê sîyasetê tedayan şima nêeşkenê cinîyan û partîya ma aciz bikerê. Ma do vera tewirê dişmenîye yê îqtîdarî tim têkoşîn bikerê.''
